als_Latn dik_Latn sag_Latn
Erdhi sërish. Llogaria është e hapur. Nuk thanë në faze e parë, se radhës tjetër do të bëhet nami. Dhe ja ku jemi sot, të gjithë në stadium, edhe ata që nuk shkojnë zakonisht. Po, po, duan të shkojnë, I ngacmon keq Tirana-Partizani, superderbi i shqiptarëve, i ngacmon historia e jashtëzakonshme e këtyre dy klubeve. I thërret historia e afërt dhe e largët. I ngacmojnë ato raste të diskutuara 11-metërshi të fazes së parë, ai dekor që rrallëherë shihet në stadiumet tona, dhe natyrisht presin surprizat e ultrasve respektivë, të cilët janë duke bërë përgatitjet e fundit për performancën e tyre në tribuna. Mbase futbolli i këtyre dy gjigantëve të vendit tonë nuk është i niveleve të njohura por çuditërisht, kjo ndeshje jep aromën e një ndeshjeje ndërkombëtare. Atmosferën e saj e ndjen gjatë gjithë këtyre ditëve në ambiente të ndryshme. Që nga qebaptoret dhe kafenetë, pabet e deri atje lart, në Parlament, ku batutat dhe ngacmimet për derbin kanë kohë që kanë filluar. E ndiejnë dhe lojtarët e të dy ekipeve edhe pse disa prej tyre janë shumë të freskët në kryeqytet. Nga ana tjetër, drejtuesit janë në ankth, sepse skuadrat kanë objektiva të kundërta, por të vështira për t’u arritur. Ky derbi, përpos të tjerave, ka dhe matematikën në mes, sepse pika vlen shumë në ekuacionet e së ardhmes. Partizani në kërkim të Europës së humbur, me një grup ambicioz lojtarësh të mbledhur nga troje shqiptare që kërkojnë të konturojnë vetveten në futbollin shqiptar dhe gjithashtu, të rivënë në vend emrin e klubit, ndërsa Tirana në një ndër momentet me të vështira që nga dita e gjenezës së saj. Një fitore e Partizanit do të ishte e papranueshme tek ambienti bardheblu, një qasje drejt greminës, dhe 6 pikë në të njëjtin kampionat. Ndërkohë që një fitore e Tiranës do të ishte një frymëmarrje e thellë, ngritje psikologjike dhe një hakmarrje për humbjen e fazës së parë. Teorikisht është një ndeshje që i ka brenda të tria rezultatet, ashtu siç është realisht një derbi. Por po humbi Tirana mundësitë progresohen që vitin e ardhshëm derbi të mos jetë prezent në Superiore. Për momentin le të shijojmë këtë superpërplasje!
Nga qebaptoret në Parlament, në kërkim të adrenalinës0
Share.
als_Latn als_Latn eng_Latn